**Fakta om Rotary**

Rotary er en attraktiv verdensomspændende organisation af engagerede mennesker, samlet i et unikt erhvervs- og socialt netværk. Der er 1,2 mio. medlemmer i hele verden, med 35.000 klubber fordelt i næsten alle verdens lande.

I Danmark er der omkring 10.000 medlemmer i 250 klubber. Som rotarianere er du velkommen som gæst i samtlige klubber i hele verden.

Som medlem lærer man hele tiden nyt om det samfund, man er en del af, og får gode sociale og forretningsmæssige kontakter. Medlemmerne tilstræber at leve op til en etisk og moralsk høj målsætning.

**Forener netværk og humanitært arbejde**

Rotary tager et humanitært ansvar i verden, og arbejder for fred og konfliktforebyggelse, sygdomsforebyggelse, rent vand, sundhed, analfabetisme og samfundsmæssig udvikling. Rotary engagerer sig i både lokale og internationale hjælpe projekter.

***Sygdom***

Gennem 35 år har Rotary med stor vedholdenhed stået i spidsen for kampen mod sygdommen polio, som i 1985 var udbredt i 125 lande med 350.000 tilfælde.

Den vilde polio er i 2019 nedbragt til kun at være i to lande med omkring 100 nye sygdomsudbrud. Tusindvis af frivillige rotarianere - også danskere - deltager i vaccinationsdage i de to lande, hvor polio endnu forkrøbler specielt børn.

Der arbejdes også for forsat at sikre vaccination i alle lande, indtil der har været helt frit for nye tilfælde i 3 år.

 ***Uddannelse***

Rotary er en af verdens førende organisationer, når det drejer sig om internationale studielegater, idet Rotary årligt giver mere end 1.000 unge mennesker mulighed for at studere i udlandet.

Ungdomsudveksling er et andet af Rotarys helt store indsatsområder. Hvert år rejser omkring 8.000 unge fra lande i hele verden på udvekslingsophold et år i et andet land, organiseret af Rotary. Alene fra Danmark rejser op mod 200 unge ud og lærer sprog og kultur på den bedste måde.

Rotary – et netværk med mening.